CELEX: 32017D1412
Language: sl
Date: 2017-08-01 00:00:00
Title: Izvedbeni sklep Komisije (EU) 2017/1412 z dne 1. avgusta 2017 o priznanju Fidžija v skladu z Direktivo 2008/106/ES Evropskega parlamenta in Sveta glede sistemov za usposabljanje pomorščakov in izdajanje spričeval pomorščakom (notificirano pod dokumentarno številko C(2017) 5277) (Besedilo velja za EGP. )

3.8.2017   
            
            
               SL
            
            
               Uradni list Evropske unije
            
            
               L 202/6
            
         IZVEDBENI SKLEP KOMISIJE (EU) 2017/1412
   z dne 1. avgusta 2017
   o priznanju Fidžija v skladu z Direktivo 2008/106/ES Evropskega parlamenta in Sveta glede sistemov za usposabljanje pomorščakov in izdajanje spričeval pomorščakom
   
      
         (notificirano pod dokumentarno številko C(2017) 5277)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2008/106/ES Evropskega parlamenta in Sveta z dne 19. novembra 2008 o minimalni ravni izobraževanja pomorščakov (1) in zlasti člena 19(3) Direktive,
   ob upoštevanju naslednjega:
   
               (1)
            
            
               V skladu z Direktivo 2008/106/ES se lahko države članice odločijo, da z overitvijo priznajo ustrezna spričevala o usposobljenosti ali visoki usposobljenosti pomorščakov, ki so jih izdale tretje države, če je zadevno tretjo državo priznala Komisija. Navedene tretje države morajo izpolnjevati vse zahteve Konvencije o standardih za usposabljanje, izdajanje spričeval in ladijsko stražarjenje pomorščakov Mednarodne pomorske organizacije iz leta 1978 (v nadaljnjem besedilu: konvencija STCW).
            
         
               (2)
            
            
               Nemčija je 18. februarja 2011 zaprosila za priznanje Fidžija. Na podlagi navedenega zahtevka je Komisija vzpostavila stik z organi Fidžija, da bi ocenila njihov sistem za usposabljanje in izdajanje spričeval, s čimer bi preverila, ali Fidži izpolnjuje vse zahteve konvencije STCW in ali so bili sprejeti ustrezni ukrepi za preprečevanje goljufij, povezanih s spričevali. Pojasnjeno je bilo, da bo ocena temeljila na rezultatih inšpekcijskega pregleda za ugotavljanje dejstev, ki ga bodo opravili strokovnjaki Evropske agencije za pomorsko varnost (v nadaljnjem besedilu: Agencija) na Fidžiju.
            
         
               (3)
            
            
               Na podlagi rezultatov inšpekcijskega pregleda, ki je potekal junija 2013, in ob upoštevanju prostovoljnega načrta korektivnih ukrepov, ki so ga predložili organi Fidžija septembra 2014 in ga nadalje dopolnili decembra 2014, je Komisija ocenila sistem za usposabljanje in izdajanje spričeval na Fidžiju.
            
         
               (4)
            
            
               Komisija je v oceni opredelila več področij, ki so jih morali organi Fidžija ustrezno obravnavati, vključno s pomanjkljivostmi v zvezi z nacionalnimi določbami, kot so manjkajoče določbe za kvalifikacije določenih kategorij inštruktorjev in nezadostne ali nepopolne zahteve glede izdajanja spričeval, ter pomanjkljivostmi v zvezi s postopki upravljanja kakovosti.
            
         
               (5)
            
            
               Komisija je aprila 2015 organom Fidžija predložila poročilo o oceni, ki je temeljilo na rezultatih inšpekcijskega pregleda iz junija 2013, in pri tem upoštevala dopolnjeni načrt korektivnih ukrepov.
            
         
               (6)
            
            
               Organi Fidžija so junija 2015 predložili posodobljen načrt korektivnih ukrepov.
            
         
               (7)
            
            
               Na podlagi vseh razpoložljivih informacij Komisija ugotavlja, da so organi Fidžija, z izjemo ugotovitve o zahtevah glede izdajanja spričeval, sprejeli ukrepe za uskladitev sistema Fidžija za usposabljanje pomorščakov in izdajanje spričeval pomorščakom z zahtevami Konvencije STCW.
            
         
               (8)
            
            
               Fidži je zlasti sprejel novo zakonodajo, ki odpravlja ugotovljene pomanjkljivosti v zvezi z nacionalnimi določbami, ter posodobil postopke zagotavljanja kakovosti za nacionalno upravo in ustanove za pomorsko izobraževanje ter učne načrte in programe usposabljanja za navedene ustanove.
            
         
               (9)
            
            
               Službe Komisije so od organov Fidžija zahtevale pojasnilo o ugotovitvi Komisije iz uvodne izjave 7 v zvezi z zahtevami glede izdajanja spričeval. Navedena ugotovitev v nobenem primeru ne povzroča dvoma o splošni pozitivni oceni.
            
         
               (10)
            
            
               Končni rezultat ocene kaže, da Fidži izpolnjuje zahteve konvencije STCW in da je sprejel ustrezne ukrepe za preprečevanje goljufij v zvezi s spričevali.
            
         
               (11)
            
            
               Države članice so prejele poročilo o rezultatih ocene.
            
         
               (12)
            
            
               Ukrepi iz tega sklepa so v skladu z mnenjem Odbora za varnost na morju in preprečevanje onesnaževanja z ladij —
            
         SPREJELA NASLEDNJI SKLEP:
   Člen 1
   Fidži se prizna za namene člena 19 Direktive 2008/106/ES glede sistemov za usposabljanje pomorščakov in izdajanje spričeval pomorščakom.
   Člen 2
   Ta sklep je naslovljen na države članice.
   
      V Bruslju, 1. avgusta 2017
      
         
            Za Komisijo
         
         Violeta BULC
         
            Članica Komisije
         
      
   
   
      (1)  UL L 323, 3.12.2008, str. 33.